3 સપ્ટેમ્બરે સાયરા અને રહીમ દિલ્હીથી મેટ્રોમાં સાથે નીકળ્યાં હતા પરંતુ રહીમ ગોલ્ફ કોર્સ મેટ્રો સ્ટેશન પર ઉતરી ગયો હતો. સાયરા નોઈડા સિટી સેન્ટર પર ઉતરી ગઈ. અહીં પહેલેથી જ ઈસરાફિલ ઓટો લઈને તેની રાહ જોતો હતો. ત્યારપછી બંને સેક્ટર 168ના ગરનાળા પાસે ઝાડીઓમાં ગયા હતા. રિક્ષાની પાછળ પાછળ થોડી વારમાં રહીમ પણ ત્યાં પહોંચ્યો હતો અને ઝાડીઓમાં છુપાઈ ગયો હતો. કાવતરાં અંતર્ગત રહીમ અને સાયરાએ ઈસરાફિલ પર ચપ્પાથી હુમલો કર્યો અને ત્યારપછી પણ તેમણે મૃતદેહની ઓળખ ન થઈ શકે તે માટે પથ્થરથી તેનો ચહેરો છૂંદી નાખ્યો હતો. ઘટનાના બીજા જ દિવસે રહીમ ફ્લાઈટથી દિલ્હી જતો રહ્યો હતો. પોલીસે કોલ ડિટેલ્સ અને મેટ્રો સ્ટેશનથી મળેલા સીસીટીવી ફૂટેજના આધારે બંને આરોપીઓની ધરપકડ કરી લીધી છે.